### **Informasjon om skolestart Manndalen skole 2020.**Manndalen skole ønsker alle elever velkommen til et nytt skoleår mandag den 17.08. Elevene møter på beskrevne plasser i skolegården kl. 08.00. Skolebussene vil gå som normalt men med smittevernsretningslinjer.På grunn av Coronapandemien vil ikke skolestarten foregå som normalt. Skolen er pliktig å følge råd og veiledninger i drift under Koronavirusutbruddet, i tillegg kommer eksiterende regler og retningslinjer beskrevet i «Forskrift om miljørettet helsevern i barnehager og skoler»Slik utbruddsituasjonen er nå er skolene pålagt og planlegge sin drift etter «gult nivå» i en trafikklysmodell.Dette medfører at elevene er delt i kohorter ved skolestart og vil ha faste oppmøteplasser i skolegården fra første skoledag.1.-2. klasse er en kohort og møter ved barnehagegjerdet.3.-4. klasse møter ved lekeapparat (husker) på nordsiden av skolen.5. klasse møter ved paviljong foran ballbingen.6.-7. klasse møter ved hjørnet på barneskolen. (utenfor mat og helse).8.-9. klasse møter hovedinngang midt.10. klasse møter ved inngang ved musikksal.Lærerne henter inn sine klasser fra skolegården.1. klasse vil bli ønsket velkommen av rektor i skolegården og motta sine skolesekker.De følger deretter med lærer inn til klasserommet. Foreldre er velkommen på kaffe i SFO-rommet når 1. klasse går til sin første skoletime. Smittevernregler med handsprit og avstand må følges.

### Skolelunsjordningen for elevene er utsatt inntil videre. Elevene må derfor ha med egne matpakker. Det vil komme et skriv om skolemelk etter hvert.

### **Kort om hvordan skolehverdagen vil være etter trafikkslysmodellen?**

**Grønt nivå:** Skolehverdagen vil være som normalt, men elever og lærere må unngå håndhilsning og klemming.

**Gult nivå:** Hele skoleklasser kan være samlet, og alle elever skal få et fulltidstilbud på skolen med vanlige skoledager. Skolegården kan bli delt opp for å skille klasser fra hverandre. Elever og lærere må unngå håndhilsning, klemming og store samlinger.

**Rødt nivå:** Elevene vil bli delt inn i mindre grupper. Det kan være nødvendig at vi begrenser hvor mange elever som kan komme på skolen. Vi kan også be elevene møte opp til ulike tider. Vi må holde god avstand til hverandre, og elevene vil være mye ute, også i vanlige skoletimer.

**Skoleskyss**

**Gult nivå:** Elever som er avhengig av skoleskyss, kan ta buss eller annen transport for å komme seg til og fra skolen. Elever som skal til og fra skolen skal prioriteres framfor andre reisende, og reisende oppfordres til å ta hensyn til dette. Elevene bør holde avstand til andre, men det er ikke et krav at elevene holder en meter avstand til andre medelever.

**Rødt nivå:** Hvis elevene tar skolebuss eller annen transport, må de huske å holde god avstand, både mens de venter på bussen og i bussen. Elevene bør vurdere om det er mulig å ta annen transport til skolen.

**Opplæringsplikt for alle elever**

Alle elever har krav på opplæring, og skolen skal sikre et godt opplæringstilbud til alle elever uavhengig om smittenivået er på grønt, gult eller rødt nivå

Mer detaljerte smittevernsretningslinjer for skolen og SFO er beskrevet i eget dokumentet «Rutiner smittevern Manndalen skole høsten 2020» som er publisert på kommunens hjemmeside.

Velkommen til skolestart!

Rektor.

Bård-Gunnar Hansen